תבנית:קבוצת אבי
**מועדון הכדורגל פריז סן-ז'רמן** (בצרפתית: **Paris Saint-Germain Football Club**; נהגה: **פארי סַן זֶ'רמֶן**) נקרא גם **Paris SG, Paris** או בקיצור **PSG** (**פ.ס.ז'**), הוא מועדון כדורגל צרפתי, שנוסד ב-1970 בפריז, בירת צרפת. קבוצת הכדורגל הבוגרת של המועדון לובשת מדים בצבעים כחול, אדום ולבן (כצבעי דגל צרפת), ובסמלו מופיע איור בצבע אדום של מגדל אייפל ומתחתיו פלר דה ליס. מאז 1974 מארחת את משחקי הבית שלה באצטדיון פארק דה פראנס הממוקם ברובע השישה-עשר של פריז שמכיל 48,713 מקומות. המועדון משחק ב"ליגה 1", הליגה הבכירה בצרפת, וזכה עד היום ב-11 אליפויות צרפת ו-14 פעמים בגביע הצרפתי.

פריז היא המועדון עם הכי הרבה עונות רצופות בליגה העליונה בצרפת, ואחד משני המועדונים הצרפתיים שזכו בגביעים אירופיים חשובים. בנוסף זהו המועדון הפופולרי ביותר בצרפת, ואחד המועדונים האהודים בעולם.

למועדון יריבות ארוכת שנים עם קבוצת הכדורגל אולימפיק מרסיי, עקב יריבות ספורטיבית, והמשחקים ביניהם נחשבים ל"קלאסיקו הצרפתי" - לה קלאסיק.

המועדון היה נחשב לבינוני יחסית בצרפת, זכה בתואר הראשון שלו - הגביע הצרפתי רק בשנת 1982, ובתואר האליפות הראשון רק ב-1986. בשנות ה-90 זכה לעשור טוב יחסית כאשר זכה בתואר אליפות בפעם השנייה, שלושה תוארי הגביע הצרפתי, שלושה תוארי סופר-קאפ הצרפתי ובגביע אירופה למחזיקות גביע בעונת 1995/1996. המועדון זכה בסך הכל רק ב-2 אליפויות בהיסטוריה עד שנת 2011, אז נרכשה הקבוצה על ידי מדינת קטר דרך רשות ההשקעות של קטר בראשות נשיא המועדון החדש השייח' נאסר אל-ח'ליפי. מאז פריז סן ז'רמן היא הקבוצה המובילה בצרפת בזכות התמיכה הכלכלית הקטרית, ואחת הקבוצות העשירות בעולם. בעונת 2018/2019, לפריז היו הכנסות בגובה 636 מיליון יורו, והוא היה המועדון ה-11 בעולם מבחינת שווי המועדון שעומד על סך 1.092 מיליארד דולר, לפי פורבס. בזכות תמיכה זו שולטת פריז בליגה הצרפתית, ומאז 2011 זכתה הקבוצה ב-7 אליפויות נוספות, 6 גביעי צרפת, 6 גביעי ליגה ו-8 גביעי סופרקאפ צרפתי. בנוסף המועדון מציג יכולת טובה במפעלים האירופיים ומגיע לשלבי הנוקאאוט המתקדמים בליגת האלופות באופן קבוע, כולל הגעה לשלב הגמר בעונת 2019/2020, בו הפסידה לבאיירן מינכן.

היסטוריה
--------

### המועדונים המוקדמים והאיחוד ליצירת פ.ס.ז'.

מועדון כדורגל **סטאד סן-ז'רמן** (מצרפתית: **Stade saint-germanois**) הוקם בשנת 1904. קבוצת הכדורגל של המועדון שיחקה בליגות האזוריות וזכתה באליפות הליגה הפריזאית בשנת 1957. המועדון היה מועדון ספורט החבר ב"איגוד הספורט האתלטי הצרפתי" (USFSA) שהוקמה לו מחלקת כדורגל. לאחר הקמת התאחדות הכדורגל הצרפתית, הצטרף המועדון כחבר ההתאחדות בשנת 1921, וצורף לאחד הליגות התחתונות. בשנת 1932 הוסדר הכדורגל הצרפתי והמועדון הצטרף לליגה הרביעית המקומית, וגם החל להשתתף במפעל הגביע הצרפתי, שם סיים בן 32 האחרונות בשנת 1949 וב-1951. בשנת 1957 זכה המועדון באליפות הליגה המקומית של פריז, ונשאר מועדון חצי מקצועני במשך 13 עונות תחת הדרכתו של רוג'ר קוואנולה והנשיא הנרי פטרלה. בעונת האיחוד עם מועדון הכדורגל פריז, הגיעה הקבוצה להישג השיא שלה - העפלה לרבע גמר הגביע הצרפתי, שם הפסידו לאולימפיק מרסיי.

בינואר 1969 הוקם בפריז המועדון  **מועדון הכדורגל פריז** (מצרפתית: **Paris Football Club**) על בסיס מועדונים פריזאים אחרים אשר נסגרו זה מכבר -"אר סה פריז", "הכוכב האדום פריז" ו"סטאד פרנסה". המועדון החדש קודם ישירות לליגה הצרפתית הבכירה והפך לפופולרי בקרב אוהדי הכדורגל בעיר, אשר מיהרו לרכוש כרטיסי מנויים למשחקי המועדון. עם זאת, קבוצת הכדורגל שאך זה נוצרה מטלאים שונים הכזיבה וירדה לליגת המשנה עוד בעונתה הראשונה. ראשי המועדון הגו, ואחר כך ביצעו, את רעיון איחוד המועדון עם **סטאד סן-ז'רמן**, מועדון פריזאי נוסף אשר זכה להצלחה מסוימת בליגות האזוריות והמועדון המאוחד נקרא **"פריז סן-ז'רמן"** ונוסד באופן רשמי ב-12 באוגוסט 1970 - התאריך הרשמי לייסוד המועדון. שנה זו הופיעה על סמל המועדון בין השנים 1996 ל-2013, בתור שנת ייסודו של המועדון. משחקה הראשון של הקבוצה היה משחק ידידות נגד US Quevilly-Rouen, אותו הפסידה בתוצאה 1–3.

### איחוד ופיצול המועדונים הפריזאים

ההתאחדות של פריז סן ז'רמן (PFC Association) נתנה את התמיכה הכספית, סטאד סן-ז'רמן נתנה את מיקומה בליגה השנייה בשביל הקבוצה המאוחדת, ומגרש האימונים היה הקאמפ דה לוגה (המשמש עד היום למגרש האימונים של פריז סן ז'רמן). מאמן הקבוצה הראשונה היה פייר פליפון, וכוכבי הקבוצה היו קמיל שוקיר, ברנרד גווינדו ומישל פרוסט. צבעי הקבוצה נקבעו על אדום, כחול ולבן - האדום והכחול מסמלים את צבעיה של העיר פריז, והלבן מסמל את האצולה הצרפתית בעיר סן-ז'רמן-אן-לה, עיר לידתו של המלך לואי ה-14.

הודות לאיחוד הקבוצה, היה לה בסיס אוהדים רחב יחסית כבר בתחילת דרכה, בנוסף חיזקה הקבוצה הצעירה את שורותיה כשהחתימה את קפטן נבחרת צרפת ז'אן דז'ורקאוף - כוכב הקבוצה הראשון, והקבוצה החלה את דרכה בליגה השנייה. המשחק הרשמי הראשון התרחש ב-23 באוגוסט 1970 במשחק חוץ אצל סטאד פויטבין והסתיים ב-1-1. כבר בעונתה הראשונה הצליחה לזכות במקום הראשון בלגיה השנייה והעפילה לליגה הצרפתית העליונה. לאחר סיום עונת הבכורה בליגה הבכירה ב-1972, בה סיימה הקבוצה במקום ה-16, המועדון פוצל מחדש תחת לחצים של עיריית פריז שרצתה שהקבוצה תשנה את שמה תמורת כיסוי חובותיה בן ה-850 אלף פרנקים, בעוד נשיא המועדון פטרלה סירב להצעה זו ופרש. הקבוצה פוצלה ב-20 ביוני 1972 כאשר הגורמים המקצועיים במועדון עברו לסה אה מוטראויל ונשארו בליגה הראשונה בשם "Paris FC" בעוד ש"פריז סן-ז'רמן", שהפכה לקבוצה חובבנית, נשלחה עתה לליגה השלישית.

### חזרה והתבססות בליגה הראשונה

דומיניק רושטו, השחקן הראשון בהיסטוריה של המועדון שהגיע ל-100 כיבושים במדי הקבוצה
הקבוצה המקורית שירדה לליגה השלישית שחזרה את הישגיה הקודמים ועלתה לאחר עונה אחת בלבד לליגת המשנה, למרות איבוד רוב כוכביה (כולל ז'אן דז'ורקוף) ל-Paris F.C, כיוון שהם העדיפו להישאר בליגה הראשונה. בשנים אלה נבנה בפריז סגל צעיר ומוכשר שכלל את כריסטיאן אנדרה, אריק רנו, אותניאל דוסבי, מישל מארל וז'אק לפוסטה. פריז סיימה במקום השני בקבוצה המערבית של הליגה השלישית, שלא היה אמור להקנות לה את העלייה, אך למזלה התפרקה קויבילי שסיימה ראשונה עקב קשיים כלכליים, ופ.ס.ז' עלתה בחזרה לליגת המשנה. עונה לאחר מכן, ב-1973/1974 בליגה השנייה, לקח על עצמו את ניהול המועדון מעצב האופנה ואיש העסקים דניאל השטר שמונה לנשיא המועדון במקום הנרי פטרלה, ומינה את פרנסיס בורלי לסגן הנשיא. מעבר לתמיכה הכלכלית גייס השטר את כישוריו ועיצב את מדי הבית של הקבוצה הבוגרת, והדהים את עולם הספורט הצרפתי בכך שמינה את ז'יסט פונטיין, שנחשב למאמן בינלאומי, למאמן הקבוצה. פונטיין החתים שחקנים יוקרתיים כמו ז'אן פייר דוליגאני, ז'אן דלופרה ולואי קרדייט. הפריזאים סיימו במקום השני בקבוצה B בליגה השנייה, 4 נקודות מתחת לכוכב האדום, והתקדמו לפלייאוף העלייה לליגה הבכירה נגד ואלנסיין. במשחק הראשון ניצחה ואלנסיין 1–2 בביתה, אך בגומלין ניצחה פריז 2–4 והשלימה העפילה היסטורית לליגה הבכירה, כך שבתוך 3 עונות עלתה מהליגה השלישית חזרה לליגה הבכירה שם היא משחקת מאז ברצף. במקביל לעלייתה של פריז סן-ז'רמן שקעה קבוצת פריז אף סה שירדה לליגה השנייה עוד באותה העונה, ועד היום משחקת בליגות הנמוכות. לאחר עלייתה לליגה הראשונה ב-1974 עברה לשחק פריז סן-ז'רמן בפארק דה פראנס, שעומד במקום בו היה קיים אצטדיונה של פריז אף סה שנהרס עם הידרדרותה של הקבוצה. המשחק הראשון של פריז באצטדיון היה נגד הכוכב האדום, ב-10 בנובמבר 1973, וניצחה שם 1–3, כמשחק הכנה לליגה הראשונה.

ההיסטוריה של המועדון בגביע הצרפתי החל בעונת 1973/1974, כאשר העפילו הפריזאים לרבע הגמר אחרי שניצחו את מץ החזקה, אך הודחו נגד סטאד ריימס. בעונה לאחר מכן התקדמה הקבוצה והגיעה לחצי הגמר שם הפסיד ללאנס.

בינואר 1978, הורחק הבעלים דניאל השטר לכל החיים מכדורגל, על ידי ההתאחדות הצרפתית, עקב פרשת שחיתות כרטיסי משחק בה היה מעורב. במשחק האחרון באצטדיון כנשיא הקבוצה, ניצחה פריז 1–5 את היריבה הגדולה מרסיי. לאחר מכן נשאו שחקני הקבוצה את השטר בזמן שהאוהדים קוראים בשמו. פרנסיס בורלי - שהיה סגן הנשיא, לקח את תפקיד הנשיא במקומו של השטר שאולץ לפרוש.

### תארים ראשונים והצלחה מקומית

ג'ורג' ואה, שחקן הקבוצה, לאחר שהבקיע גול לזכות פריז נגד נאפולי במסגרת גביע אופ"א לעונת 1992/1993
למרות עזיבתו של השטר, הצליח בורלי לגייס שחקנים בולטים נוספים מהליגה הצרפיתי כמו דומיניק בת'אני שהגיע ב-1978 מסנט אטיין ודומיניק רושטו, שהגיע שנתיים לאחר מכן. ביחד עם המאמן ז'ורז'ה פיירוצ'ה הצליחה הקבוצה לייצב את עצמה בחלק העליון של הטבלה בליגה הראשונה. בעונת 1981/1982 זכתה פריז סן ז'רמן בגביע הצרפתי - התואר הראשון שלה אי פעם. במשחק הגמר נגד סנט אטיין הגדולה של מישל פלאטיני, היו 150 אלף בקשות לכרטיסים אך רק 46,160 מקומות ישיבה שצפו במשחק בו הצליחה הקבוצה לזכות רק לאחר דו-קרב בעיטות עונשין אחרי דרמה גדולה שהתחוללה במשחק ו-2-2 בסיום הזמן החוקי, וזכייתם של הפריזאים בתואר הגדול הראשון בהיסטוריה. שנה מאוחר יותר השתתפה הקבוצה בפעם הראשונה במפעלים האירופיים בגביע אירופה למחזיקות גביע של 1982/1983 שם הגיעה עד לרבע הגמר, ובנוסף זכתה פעם נוספת בגביע הצרפתי. ב-1984/1985 הגיעה הקבוצה לגמר הגביע השלישי שלה ב-4 שנים, אך הפעם הפסידה למונקו. באירופה הודחה מוקדם על ידי וידאוטון. בעונת 1985/1986 זכה המועדון לראשונה באליפות צרפת בכדורגל ובשורותיה שיחקו: ג'ואל באטס, סאפט סושיץ', לואיס פרננדס ודומיניק רושטו, כשהיא משלימה רצף של 26 משחקים ללא הפסד. עונה יותר מאוחר שיחקה במוקדמות ליגת האלופות אך הודחה מוקדם. העונה שלאחר מכן התבררה ככישלון טוטאלי, כאשר הקבוצה מצליחה בקושי לשרוד בליגה הראשונה, רק במשחק האחרון בליגה. בעונת 1988/1989 הקבוצה נלחמה ראש בראש עם אולימפיק מרסיי על האליפות אך הפסידה במשחק העונה בדקה ה-90 והאליפות הלכה למרסיי.

### תקופת הזהב (1991 - 1998)

במאי 1991 נמכרה פריז סן-ז'רמן ל-*"+Canal"* שהיא חברת ערוץ הטלוויזיה המרכזי בצרפת. החברה שילמה את חובה הענק של הקבוצה בסך 50 מיליון פרנק ומינתה את מישל דניסו לנשיא המועדון במקום הבעלים הקודם פרנסיס בורלי שסיים את תפקידו במועדון. בעקבות זאת תקציבה גדל והיא הפכה לאחת הקבוצות העשירות בצרפת, והחלה לבנות את סגל המועדון מחדש כשהביאה את הכוכבים הבריזלאים ריקארדו גומז ו-ואלדו פילחו, והצרפתים הבכירים פול לה גן, לורנט פורניר ופטריק קולטר. בשנים אלו גם עלה לכותרות המפגש בין פ.ס.ז'. לבין קבוצת אולימפיק מרסיי שהייתה היריבה העיקרית של פריז לתואר, שנקרא לה קלאסיק. בעונת 1991/1992 סיימה הקבוצה רק במקום השלישי בליגה ואיכזבה ביחס לציפיות. בעונת 1992/1993 זכתה סן-ז'רמן בגביע הצרפתי השלישי שלה, והגיע עד לחצי גמר גביע אופ"א אחרי שניצחה ברבע הגמר את ריאל מדריד. ההצלחה בליגה לא איחרה להגיע כשזכתה עונה לאחר מכן באליפות צרפת השנייה בהיסטוריה שלה. לאחר מכן בעונות 1994/1995 ו-1997/1998 זכתה הקבוצה בגביע הצרפתי הרביעי והחמישי שלה (בהתאמה). הקבוצה רשמה גם הישגים ברמה האירופית עם זכייה בגביע המחזיקות לעונת 1995/1996. בעונת 1996/1997 העפילה בפעם השנייה בהיסטוריה לגמר גביע המחזיקות אבל הפעם הפסידה לברצלונה. בשנת 1998 העפילה הקבוצה לשמינית גמר גביע אירופה למחזיקות גביע והוגרלה לשחק מול מכבי חיפה, מחזיקת הגביע הישראלית. המשחק הראשון בין הקבוצות, שהתקיים בפארק דה פראנס, הסתיים בתיקו 1-1. במשחק השני ביניהן ניצחה מכבי חיפה 2–3 לאחר שער בדקות האחרונות של המשחק. הדחה זו גרמה לפיטוריו של המאמן הצרפתי.

### שנות ה-2000

חגיגות הניצחון של שחקני הקבוצה בגביע הצרפתי ב-2006
את שנות ה-2000 החלה הקבוצה עם הצלחה אירופית נוספת כשזכתה בגביע האינטרטוטו לעונת 2000/2001. כמו כן בעונות 2003/2004 ו-2005/2006 זוכה הקבוצה בגביעים צרפתיים נוספים. ב-2006 מחליפה הקבוצה פעם נוספת בעלות כשהקבוצה עוברת לידי קבוצת השקעות בראשות תאגיד ההשקעות האמריקני "Colony Capital". באותה השנה נפגשה הקבוצה פעם נוספת עם קבוצה ישראלית, עת הוגרלה לאותו בית עם הפועל תל אביב במסגרת גביע אופ"א. במשחק ביניהן, שהתקיים בפריז, ניצחה הפועל 2–4. לאחר המשחק החלו מהומות קשות מצד אוהדי פריז ואחד מאוהדיה אף נורה למוות בידי שוטר צרפתי לאחר שניסה לתקוף אוהדים ישראלים. בעונות 2006/2007 ו-2007/2008 דשדשה הקבוצה בתחתית הליגה הצרפתית ואף הייתה מועמדת לירידה ברוב חלקי העונה, ולא הצליחה להתרומם.

בקיץ 2008, לאחר שהייתה מועמדת לירידה בעונות החולפות, החתימה הקבוצה שלושה שחקנים מן הדרג הראשון בכדורגל, במטרה להשיב את הקבוצה לצמרת הליגה הצרפתית.

בעונת 2009/2010 פריז איכזבה פריז שוב במסגרת הליגה, כשסיימה במקום ה-13 בטבלה, אך בגביע הצרפתי, פריז נחלה הצלחה וזכתה בגביע לאחר ניצחון 0–1 בגמר נגד מונקו, משער של החלוץ הוארו.

באוגוסט 2010, שיחקה הקבוצה נגד אולימפיק מרסיי, במסגרת גמר הסופר קאפ הצרפתי.
המשחק, שנערך בתוניסיה, הסתיים בתוצאה 0-0 לאחר 90 דקות (מכיוון שאין הארכה במסגרת הסופר קאפ הצרפתי), ולאחר מכן הפסידה פ.ס.ז' 3–4 בפנדלים.
בעונת 2010/2011 הגיעה הקבוצה לגמר הגביע הצרפתי לאחר ניצחון בחצי הגמר על קבוצת אנז'ה. במשחק הגמר הפסידה הקבוצה לקבוצת ליל. בעונה זו נפגשה פ.ס.ז' עם מכבי תל אביב במסגרת מוקדמות הליגה האירופית, פ.ס.ז' ניצחה 0–2 בפריז הפסידה 3–4 בבלומפילד, ועלתה לשלב הבתים בליגה האירופית. הקבוצה סיימה את הבית במקום הראשון והעפילה לשלב 32 האחרונות. בשלב זה הקבוצה ניצחה את קבוצת באטה בוריסוב והעפילה לשלב שמינית הגמר, בו הפסידה לקבוצת בנפיקה ליסבון והודחה מהטורניר.

### הגמוניה מקומית (החל מ-2011)

הקבוצה במשחקה נגד קייב, לאחר שחזרה לצמרת הכדורגל האירופי ושיחקה שוב בליגת האלופות לעונת 2012/2013
הכוכב הברזילאי ניימאר, שהוחתם במועדון תמורת כ-222 מיליון יורו - ההעברה היקרה בתולדות הכדורגל העולמי
בשנת 2011 נרכשה פריז סן-ז'רמן על ידי רשות ההשקעות של קטר, שהחלה להשקיע כסף רב בקבוצה, בעיקר ברכישת כוכבים ושחקני חיזוק מהשורה הראשונה בכדורגל העולמי, כדי להפוך את הקבוצה לאחת הגדולות באירופה ולזכות בנוסף לאליפויות בליגת העל הצרפתית בכדורגל גם בליגת האלופות של אופ"א. בקיץ 2011 הוציאה הקבוצה כ-81 מיליון אירו על שחקני רכש, כשהבולט ביניהם הוא חאבייר פסטורה שהגיע לקבוצה תמורת 43 מיליון יורו מפאלרמו. את עונת 2011/2012 סיימה הקבוצה במקום השני בליגה הצרפתית אחרי מונפלייה שזכתה באליפות.

ב-2012 החלה תקופת הזוהר של הקבוצה, כאשר האחראי העיקרי לה היה שחקן הרכש השוודי זלאטן איברהימוביץ'. בעונת 2012/2013 זכתה הקבוצה בפעם השלישית בתולדותיה באליפות צרפת, והיא החלה רצף של ארבע זכיות באליפות. בשנת 2017 הקבוצה הייתה שותפה לצמד משחקים היסטורי בליגת האלופות - בשמינית הגמר פ.ס.ז ניצחה בביתה את ברצלונה 4–0, ושלושה שבועות לאחר מכן במשחק הגומלין פ.ס.ז הפסידה 1–6 כששני שערים של ברצלונה נכבשו בתוספת הזמן, וכתוצאה מכך הודחה מליגת האלופות. בחלון ההעברות של קיץ 2017 החתימה את ניימאר תמורת 222 מיליון יורו - ההעברה היקרה בכל הזמנים, ופי 2 מההחתמה היקרה ביותר עד אותו הזמן - פול פוגבה. בנוסף היא שאלה את קיליאן אמבפה ממונקו עם סעיף רכישה בסכום של 180 מיליון אירו.

ב-6 במרץ 2018 הודחה הקבוצה בשלב שמינית גמר ליגת האלופות על ידי ריאל מדריד. למרות ההדחה מליגת האלופות, פ.ס.ז' זכתה באותה עונה באליפות צרפת בפעם השביעית בתולדותיה ובגביע הליגה הצרפתי.

ב-6 במרץ 2019 הודחה הקבוצה בשלב שמינית גמר ליגת האלופות על ידי מנצ'סטר יונייטד.

### עידן אמבפה, ניימאר ומסי

ב-31 באפריל 2020 הליגה הצרפתית הסתיימה בגלל מגפת הקורונה ופ.ס.ז' הוכתרה כאלופת הליגה. ב-12 באוגוסט, העפילה לחצי גמר ליגת האלופות לאחר ניצחון על אטאלנטה האיטלקית ברבע הגמר בתוצאה 1–2. שישה ימים לאחר מכן, העפילה הקבוצה לגמר ליגת האלופות לראשונה בתולדותיה לאחר שניצחה את ר.ב. לייפציג הגרמנית בתוצאה 3–0 בחצי הגמר. בשלב הגמר הפסידה לבאיירן מינכן בתוצאה 0–1.

ב-4 במאי 2021 הודחה הקבוצה בשלב חצי גמר ליגת האלופות על ידי מנצ'סטר סיטי בתוצאה המצטברת 1–4. ב-23 במאי זכתה ליל באליפות הליגה, לאחר שלוש אליפויות רצופות של פ.ס.ז'.

בקיץ 2021 נעשה מסע רכש גדול של שחקנים בכירים בדמות סרחיו ראמוס שעזב את ריאל מדריד בה שיחק 16 שנה. אשרף חכימי, ג'ורג'יניו ויינאלדום והשחקן המצטיין של יורו 2020 ג'אנלואיג'י דונארומה. בנוסף, באוגוסט 2021 חתם במועדון ליונל מסי, לאחר שעזב את ברצלונה, בה שיחק 21 שנה.

בעונת 2021/2022 הבטיחה הקבוצה את האליפות העשירית בתולדותיה והשוותה את שיא האליפויות של של סנט אטיין. עם זאת הקבוצה הודחה בשלב שמינית גמר ליגת האלופות על ידי ריאל מדריד וגם לא הצליחה לזכות בגביע המקומי ולא בסופר קאפ, וסיימה את העונה עם תואר אחד בלבד.

בעונת 2022/2023 הודחה הקבוצה מהגביע הצרפתי באופן מפתיע כבר בשלב שמינית הגמר מול מרסיי כשהפסידה בתוצאה 1–2, ובליגת האלופות הודחה גם כן בשלב שמינית הגמר על ידי באיירן מינכן, לאחר שנוצחה פעמיים 0–1 באצטדיון הביתי של הקבוצה, הפארק דה פראנס, ו-0–2 במשחק הגומלין באליאנץ ארנה.

סגל הקבוצה
----------

נכון ל-12 בפברואר 2024

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | קוסטה ריקהקוסטה ריקה | שוער | קיילור נבאס  |
| 2 | מרוקומרוקו | מגן | אשרף חכימי  |
| 3 | צרפתצרפת | מגן | פרסנל קימפמבה (קפטן שני) |
| 4 | אורוגוואיאורוגוואי | קשר | מנואל אוגרטה  |
| 5 | ברזילברזיל | מגן | מרקיניוס (קפטן) |
| 7 | צרפתצרפת | חלוץ | קיליאן אמבפה  |
| 8 | ספרדספרד | קשר | פביאן רואיס  |
| 9 | פורטוגלפורטוגל | חלוץ | גונסאלו ראמוס  |
| 10 | צרפתצרפת | חלוץ | עוסמאן דמבלה  |
| 11 | ספרדספרד | חלוץ | מרקו אסנסיו  |
| 15 | פורטוגלפורטוגל | קשר | דנילו פריירה  |
| 17 | פורטוגלפורטוגל | קשר | ויטיניה  |
| 19 | דרום קוריאהדרום קוריאה | קשר | לי קאנג-אין  |
| 21 | צרפתצרפת | מגן | לוקאס הרננדס  |

 |  | 

| מס' |  | עמדה | שם |
| --- | --- | --- | --- |
| 23 | צרפתצרפת | חלוץ | רנדאל קולו מואני  |
| 25 | פורטוגלפורטוגל | הגנה | נונו מנדש  |
| 26 | צרפתצרפת | מגן | נורדי מוקיילה  |
| 28 | ספרדספרד | קשר | קרלוס סולר  |
| 29 | צרפתצרפת | חלוץ | בראדלי ברקולה  |
| 30 | צרפתצרפת | שוער | אלכסנדר לטלייה  |
| 33 | צרפתצרפת | קשר | וורן זאיר-אמרי  |
| 35 | ברזילברזיל | בלם | לוקאס בראלדו  |
| 37 | סלובקיהסלובקיה | מגן | מילאן שקריניאר  |
| 38 | צרפתצרפת | קשר | אתן אמבפה  |
| 41 | צרפתצרפת | קשר | סני מאיולו  |
| 80 | ספרדספרד | שוער | ארנאו טנאס  |
| 97 | צרפתצרפת | מגן | לייבין קורזאווה  |
| 99 | איטליהאיטליה | שוער | ג'אנלואיג'י דונארומה  |

 |

תארים והישגים
-------------

* **אליפות צרפת:**
	+ **זכייה (11) (שיא):** 1985/1986, 1993/1994, 2012/2013, 2013/2014, 2014/2015, 2015/2016, 2017/2018, 2018/2019, 2019/2020, 2021/2022, 2022/2023
	+ סגנות (9): 1988/1989, 1992/1993, 1995/1996, 1996/1997, 1999/2000, 2003/2004, 2011/2012, 2016/2017, 2020/21
* **אליפות ליגת המשנה הצרפתית:**
	+ מקום ראשון (1): 1970/1971
* **הגביע הצרפתי:**
	+ **זכייה (14) (שיא):** 1981/1982, 1982/1983, 1992/1993, 1994/1995, 1997/1998, 2003/2004, 2005/2006, 2009/2010, 2014/2015, 2015/2016, 2016/2017, 2017/2018, 2019/2020, 2020/2021
	+ סגנות (5): 1985/1986, 2002/2003, 2007/2008, 2010/2011, 2018/2019
* **גביע הליגה הצרפתית:**
	+ **זכייה (9) (שיא):** 1995, 1998, 2008, 2014, 2015, 2016, 2017, 2018, 2020
	+ סגנות (1): 2000
* **הסופרקאפ הצרפתי:**
	+ **זכייה (11) (שיא):** 1995, 1998, 2013, 2014, 2015, 2016, 2017, 2018, 2019, 2020, 2022
	+ סגנות (4): 1986, 2004, 2006, 2010
* **ליגת האלופות:**
	+ סגנות (1): 2019/2020
* **אינטרטוטו:**
	+ **זכייה (1)**: 2001
* **גביע המחזיקות:**
	+ **זכייה (1)**: 1995/96
	+ סגנות (1): 1996/97

שיאים
-----

### שיאים מקומיים

* שיא זכיות באליפות הליגה הצרפתית : 11
* שיא הזכיות בגביע הצרפתי: 14
* שיא הזכיות בסופרקאפ הצרפתי: 11
* שיא ניצחונות רצופים בליגה ראשונה: 14 ניצחונות
* שיא ניצחונות רצופים במסגרת משחקי גביע בצרפת: 49 ניצחונות
* שיא ניצחונות רצופים במסגרת הגביע הצרפתי: 29 ניצחונות
* שיא ניצחונות רצופים במסגרת גביע הליגה הצרפתית: 21 ניצחונות
* שיא במספר השערים שהובקעו בכל המסגרות בצרפת: 171 שערים (בעונת 2017/2018)
* שיא ספיגה נמוכה בעונה אחת בליגה הראשונה בצרפת: 19 שערים (בעונת 2015/2016)
* שיא נקודות בעונה אחת בליגה הראשונה בצרפת: 96 נקודות (בעונת 2015/2016)

### שיאים אירופיים

* שיא במספר השערים שהובקעו במסגרת שלב הבתים של ליגת האלופות: 25 שערים (בעונת 2017/2018)
* שיא ספיגה נמוכה במסגרת שלב הבתים של ליגת האלופות: שער אחד (בעונת 2015/2016)

### שיאי מועדון

* ניצחון שיא בליגה ראשונה: 9–0 (נגד טרואה ב-13 במרץ 2016), 9–0 (נגד גנגאן ב-19 בינואר 2019)
* הפסד שיא בליגה ראשונה: 6-0 (נגד נאנט ב-1 בספטמבר 1971)

### שיאים אישיים

נכון ל-11 באוקטובר 2022‏. השחקנים **המודגשים** עדיין פעילים בקבוצה.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| שיאני ההופעות בכל המסגרות

|  | שם השחקן | לאום | עמדה | שנים במועדון | הופעות |
| --- | --- | --- | --- | --- | --- |
| 1 | ז'אן-מארק פילורגט | צרפתצרפת | מגן | 1975 -1989 | 435 |
| 2 | **מרקו וראטי** | איטליהאיטליה | **קשר** | **2012 -** | **392** |
| 3 | סילבן ארמאנד | צרפתצרפת | מגן | 2004 - 2013 | 380 |
| 4 | **מרקיניוס** | ברזילברזיל | **מגן** | **2012-** | **378** |
| 5 | סאפט סושיץ' | יוגוסלביהיוגוסלביה | קשר / חלוץ | 1982 - 1991 | 344 |
| 6 | פול לה גן | צרפתצרפת | מגן / קשר | 1991 - 1998 | 344 |
| 7 | ברנאר לאמה | צרפתצרפת | שוער | 1992 - 2000 | 318 |
| 8 | טיאגו סילבה | ברזילברזיל | בלם | 2012 - 2020 | 315 |
| 9 | מוסטפא דחלב | אלג'יריהאלג'יריה | קשר | 1974 - 1984 | 310 |
| 10 | אדינסון קבאני | אורוגוואיאורוגוואי | חלוץ | 2013 - 2020 | 301 |

 | הכובשים המצטיינים בכל המסגרות

|  | שם השחקן | לאום | עמדה | שנים במועדון | שערים |
| --- | --- | --- | --- | --- | --- |
| 1 | **קיליאן אמבפה** | צרפתצרפת | **חלוץ** | **2017 -** | **201** |
| 2 | אדינסון קבאני | אורוגוואיאורוגוואי | חלוץ | 2013 - 2020 | 200 |
| 3 | זלאטן איברהימוביץ' | שוודיהשוודיה | חלוץ | 2012 - 2016 | 156 |
| 4 | **ניימאר** | ברזילברזיל | **קיצוני** | **2017-** | **111** |
| 5 | פאולטה | פורטוגלפורטוגל | חלוץ | 2003 - 2008 | 109 |
| 6 | דומיניק רושטו | צרפתצרפת | קיצוני | 1980 - 1987 | 100 |
| 7 | מוסטפא דחלב | אלג'יריהאלג'יריה | קשר | 1974 - 1984 | 98 |
| 8 | פרנסואה אמפלה | הרפובליקה של קונגוהרפובליקה של קונגו | חלוץ | 1973 - 1979 | 95 |
| 9 | אנחל די מריה | ארגנטינהארגנטינה | קשר | 2015 - 2022 | 92 |
| 10 | סאפט סושיץ' | יוגוסלביהיוגוסלביה | קשר / חלוץ | 1982 - 1991 | 85 |

 |

### תארים אישיים

קיליאן אמבפה, מלך השערים של המועדון בכל הזמנים
* **כדור הזהב - 1 :**
	+ **ליבריהליבריה** ג'ורג' ואה (1995)
* **כדורגלן השנה בעולם - 1:**
	+ **ליבריהליבריה** ג'ורג' ואה (1995)
* **כדורגלן השנה בצרפת - 9:**
	+ **צרפתצרפת** דויד ז'ינולה (1993/1994)
	+ **צרפתצרפת** וינסנט גוארין (1994/1995)
	+ **איטליהאיטליה** מרקו סימונה (1997/1998)
	+ **שוודיהשוודיה** זלאטן איברהימוביץ' - 3 פעמים (2012/2013, 2013/2014, 2015/2016)
	+ **אורוגוואיאורוגוואי** אדינסון קבאני (2016/2017)
	+ **ברזילברזיל** ניימאר (2017/2018)
	+ **צרפתצרפת** קיליאן אמבפה (2018/2019)
* **שוער השנה בצרפת - 2:**
	+ **איטליהאיטליה** סלבטורה סיריגו - פעמיים (2012/2013, 2013/2014)
* **השחקן הצעיר של העונה בצרפת - 4:**
	+ **צרפתצרפת** ממאדו סאקו (2010/2011)
	+ מרקו וראטי (2013/2014)
	+ **צרפתצרפת** קיליאן אמבפה - פעמיים (2017/2018, 2018/2019)
* **שער השנה בצרפת - 2:**
	+ **ברזילברזיל** רונאלדיניו (2002/2003)
	+ **שוודיהשוודיה** זלאטן איברהימוביץ' (2013/2014)
* **נעל הזהב בצרפת (מלך השערים בליגה הראשונה) - 10:**
	+ **איטליהאיטליה** קרלוס ביאנצ'י - פעמיים (1977/1978, 1978/1979)
	+ **פורטוגלפורטוגל** פאולטה - פעמיים (2005/2006, 2006/2007)
	+ **שוודיהשוודיה** זלאטן איברהימוביץ' - 3 פעמים (2012/2013, 2013/2014, 2015/2016)
	+ **אורוגוואיאורוגוואי** אדינסון קבאני - פעמיים (2016/2017, 2017/2018)
	+ **צרפתצרפת** קיליאן אמבפה (2018/2019)

### היכל התהילה

ז'אן דז'ורקאף במדי הקבוצה 1973. חבר היכל התהילה, ואחד השחקנים הבולטים בתולדות המועדון מהקמתו
ב-4 ביולי 2017, המועדון חשף באתר האינטרנט שלו את היכל התהילה, שמאגד את עשרים השחקנים שנחשבים על ידי הרשויות בפריז כטובים בתולדותיו. מרבית השמות צפויים יחסית, אך נוכחותו של דייוויד בקהאם, ששיחק רק חצי עונה ב- פריס סן-ז'רמן (14 משחקים בלבד) בשנת 2013, היא שנויה במחלוקת. נוכחותו של השחקן האנגלי, שהוצג כ"שגריר קסם" על ידי ההנהלה הפריזאית, מעלה מעל לכל כי הקריטריון הספורטיבי לא היה היחיד שנלקח בחשבון להקמת הרשימה. חלק מהאוהדים הביעו מחאתם על היעדרם של אמארה דיאנה, וינסנט גוארין, אנטואן קומבוארה, פול לה גן ואלן רושה.
השחקנים שנבחרו:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מיקום | השחקן |
| --- | --- |
| 1 | צרפתצרפת ז'אן דז'ורקאף |
| 2 | צרפתצרפת ז'אן-פייר דוגילאני |
| 3 | אלג'יריהאלג'יריה מוסטפא דאהלב |
| 4 | צרפתצרפת ז'אן-מארק פילורגט |
| 5 | ארגנטינהארגנטינה קרלוס ביאנצ'י |
| 6 | צרפתצרפת דומיניק בת'אני |
| 7 | צרפתצרפת דומיניק רושטו |
| 8 | צרפתצרפת לואיס פרננדס |
| 9 | בוסניה והרצגובינהבוסניה והרצגובינה סאפט סושיץ' |
| 10 | צרפתצרפת ברנאר לאמה |

 | 

| מיקום | השחקן |
| --- | --- |
| 11 | צרפתצרפת דויד ז'ינולה |
| 12 | ברזילברזיל ריקארדו גומש |
| 13 | ברזילברזיל ואלדו פילהו |
| 14 | **ליבריהליבריה** ג'ורג' ואה |
| 15 | ברזילברזיל ראיי |
| 16 | ניגריהניגריה ג'יי ג'יי אוקוצ'ה |
| 17 | **ברזילברזיל** רונאלדיניו |
| 18 | **פורטוגלפורטוגל** פאולטה |
| 19 | **אנגליהאנגליה** דייוויד בקהאם |
| 20 | שוודיהשוודיה זלאטן איברהימוביץ' |

 |

שחקנים בולטים
-------------

* ספרדספרד סרחיו ראמוס
* ישראלישראל מרדכי שפיגלר
* ניגריהניגריה ג'יי ג'יי אוקוצ'ה
* שוודיהשוודיה זלאטן איברהימוביץ'
* ברזילברזיל דני אלבס
* צרפתצרפת קיליאן אמבפה
* צרפתצרפת ניקולא אנלקה
* איטליהאיטליה ג'יאנלואיג'י בופון
* ארגנטינהארגנטינה קרלוס ביאנצ'י
* אנגליהאנגליה דייוויד בקהאם
* צרפתצרפת יורי דז'ורקף
* ארגנטינהארגנטינה גבריאל היינצה
* ליבריהליבריה ג'ורג' ואה
* צרפתצרפת לודוביק ז'ולי
* צרפתצרפת ברנאר לאמה
* ארגנטינהארגנטינה אסקיאל לאבסי
* ברזילברזיל לאונרדו
* ארגנטינהארגנטינה ליונל מסי
* צרפתצרפת פול לה גן
* ברזילברזיל דויד לואיז
* צרפתצרפת פגי לואינדולה
* צרפתצרפת מיקאל לנדרו
* צרפתצרפת ז'רום לרואה
* איטליהאיטליה טיאגו מוטה
* צרפתצרפת בלז מטווידי
* צרפתצרפת קלוד מקאללה
* ברזילברזיל ניימאר
* צרפתצרפת ממאדו סאקו
* יוגוסלביהיוגוסלביהבוסניה והרצגובינהבוסניה והרצגובינה סאפט סושיץ'
* איטליהאיטליה סלבטורה סיריגו
* ארגנטינהארגנטינה חואן פבלו סורין
* ברזילברזיל טיאגו סילבה
* פורטוגלפורטוגל פדרו פאולטה
* ארגנטינהארגנטינהמאוריסיו פוצ'טינו
* ארגנטינהארגנטינהחאבייר פסטורה
* צרפתצרפת לואיס פרננדס
* אלבניהאלבניה לוריק צאנה
* אורוגוואיאורוגוואי אדינסון קבאני
* צרפתצרפת גרגורי קופה
* ברזילברזיל ראיי
* ברזילברזיל רונאלדיניו
* צרפתצרפת דומיניק רושטו
* איטליהאיטליה ג'אנלואיג'י דונארומה

ראו גם
------

| עיינו גם בפורטל: |
| --- |
|  | **פורטל פריז** |

* קבוצת הנשים של פריז סן-ז'רמן
* לה קלאסיק

קישורים חיצוניים
----------------

ויקישיתוף מדיה וקבצים בנושא **פריז סן-ז'רמן** בוויקישיתוף
* אתר האינטרנט הרשמי של פריז סן-ז'רמן (בצרפתית)
* פריז סן-ז'רמן, ברשת החברתית פייסבוק

* פריז סן-ז'רמן, ברשת החברתית אקס (טוויטר)

* פריז סן-ז'רמן, ברשת החברתית אינסטגרם

* פריז סן-ז'רמן, ברשת החברתית טיקטוק

* פריז סן-ז'רמן, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  סי"צ ורותם גרוסמן, אוהד של פריז סן-ז'רמן ניסה לתקוף אוהדי הפועל ונורה למוות, באתר ynet, 24 בנובמבר 2006
2. ↑  רשמי: ג'יאנלויג'י דונארומה חתם בפ.ס.ז', באתר ערוץ הספורט, 14 ביולי 2021
3. ↑  מערכת ONE, לשפשף את העיניים: פאריס הודיעה על צירוף מסי, באתר ONE, ‏10 באוגוסט 2021
4. ↑  סיקור משחק פ.ס.ז' נגד באיירן מינכן, 14/02/2023 - ערוץ הספורט, באתר Sport5.co.il - אתר ערוץ הספורט
5. ↑  Effectif, PSG.FR (בצרפתית)

| צרפתצרפת ליגת העל הצרפתית, עונת 2023/2024 בליג 1 |
| --- |
| 

|  |
| --- |
| ברסט • טולוז • לאנס • לה האבר • לוריאן • ליון • ליל • מונקו • מונפלייה • מץ • מרסיי • נאנט • ניס • סטאד ריימס • פריז סן-ז'רמן • סטאד רן • קלרמון פוט • שטרסבורג |

 |

| **ליגת האלופות 2023/24** |
| --- |
| **בית א'** | **בית ב'** | **בית ג'** | **בית ד'** | **בית ה'** | **בית ו'** | **בית ז'** | **בית ח'** |
| גרמניהגרמניה באיירן מינכן | ספרדספרד סביליה | איטליהאיטליה נאפולי | פורטוגלפורטוגל בנפיקה ליסבון | הולנדהולנד פיינורד | צרפתצרפת פריז סן-ז'רמן | אנגליהאנגליה מנצ'סטר סיטי | ספרדספרד ברצלונה |
| אנגליהאנגליה מנצ'סטר יונייטד | אנגליהאנגליה ארסנל | ספרדספרד ריאל מדריד | איטליהאיטליה אינטר מילאנו | ספרדספרד אתלטיקו מדריד | גרמניהגרמניה בורוסיה דורטמונד | גרמניהגרמניה ר.ב. לייפציג | פורטוגלפורטוגל פורטו |
| דנמרקדנמרק פ.צ. קופנהגן | הולנדהולנד פ.ס.וו. איינדהובן | פורטוגלפורטוגל בראגה | אוסטריהאוסטריה רד בול זלצבורג | איטליהאיטליה לאציו | איטליהאיטליה מילאן | סרביהסרביה הכוכב האדום בלגרד | אוקראינהאוקראינה שחטאר דונצק |
| טורקיהטורקיה גלאטסראיי | צרפתצרפת לאנס | גרמניהגרמניה אוניון ברלין | ספרדספרד ריאל סוסיאדד | סקוטלנדסקוטלנד סלטיק | אנגליהאנגליה ניוקאסל יונייטד | שווייץשווייץ יאנג בויז | בלגיהבלגיה רויאל אנטוורפן |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121668204 (data)
* GND: 1206566957
* ISNI: 0000 0001 2190 7363
* LCCN: n80069894
* NKC: ko20221171913
* RERO: 02-A023176478
* SUDOC: 028243471
* VIAF: 155663483
* WorldCat: lccn-n80069894

 |